《乐哉行赠胡汝原佥宪之颍》
明代·王樵

乐哉胡公之有亲，相随看尽长安春。双受鸾封俱未老，躬拜瑶墀雨露新。

盛事稀逢人共羡，八月开筵对归雁。上寿新峨獬豸冠，玺书捧下麒麟殿。

颍水春风爱日迟，佳游清赏雅相宜。遥知侍奉多欢乐，好就银袍作綵衣。

作者简介：（1521—1599）镇江府金坛人，字明远。嘉靖二十六年进士。授行人。历刑部员外郎，著《读律私笺》，甚精核。万历初，张居正知其能，任为浙江佥事，擢尚宝卿。以请勿罪反对居正夺情视事之言官，忤居正，出为南京鸿胪卿，旋罢。后再起至右都御史。有《方麓居士集》。